Իմ սարքը իրենից ներկայացնում է ժամացույց, որը ցույց է տալիս ժամը ոչ թե թվերով այլ ամբողջական նախադասությամբ (անընդմեջ և խառը տառերից վառվում են կոնկրետ բառեր՝ նկարագրելով այդ պահի ժամը և շաբաթվա օրը):

Ժամացույցը աշխատում է Arduino-ի հիման վրա, որի ծրագիրը գրել եմ C++ ով։ Ժամացույցի հավելվածը պատրաստել եմ Thunkable-ի միջոցով Android հեռախոսների համար։ Այս հավելվածը Bluetooth-ով միանում է ժամացույցին և թույլ է տալիս փոխել ժամը, շաբաթվա օրը, գույնը և լույսի պայծառությունը։

Հավելվածը կարող է նաև ճանաչել խոսքը։ Սեղմելավ համապատասխան հավելվածի կոճակը և բանավոր հրաման տալով, կարելի փոխել ժամը, շաբաթվա օրը և գույնը։

Ժամացույցի տուփը, գծագրիս հիման վրա, կտրվել է լազերով փայտից։

Այս ժամացույցի առանձնահատկություններից մեկը այն է, որ եթե այն անջատենք և որոշ ժամանակ հետո միացնենք, այն միևնույնն է ցույց է տալու ճիշտ ժամանակը, քանի որ ես օգտագործել եմ այլընտրանքային սնուցում (փոքր մարտկոց), որի շնորհիվ ժամանակը հաշվարկվում է նույնիսկ երբ ժամացույցը անջատված է։

Իմ ժամացույցը նաև ունի հիմնական մարտկոց, որի շնորհիվ այն կարող է աշխատել 7-8 ժամ առանց լիցքավորման (աշխատանքի ժամանակը կախված է լույսի պայծառության աստիճանից)։ Լիցքավորման համար տեղադրել եմ micro USB ելք, որը կարելի է լարով միացնել էլեկտոցանցին կամ համակարգչին։

Ժամացույցը ունի նաև on/off կոճակ և մարտկոցի լիցքավորման աստիճանը ցույց տվող վահանակ։